次韻去非謝前教授餉澤州瓦硯
作者：葛勝仲
朝代：宋

paragraphs: 錫花蒸成一坏土，聯坳即墨元光舞。
飛鴛餘韻照文房，吕翁心機同刻楮。
高平沃壤真土膏，硯與龍尾爲朋曹。
剛柔得中不坯甈，共推妙手能甄陶。
郎官小樣知名久，何須對面供十手。
講郎尚有千載人，要此編摩論臧否。
請加什襲傳後昆，阿買不獨書八分。
紗帷晝靜棐几滑，克肖鼻祖能綴文。